T. S. Eliot

Thomas Stearns Eliot (26. syyskuuta 1888 Saint Louis, Missouri, Yhdysvallat – 4. tammikuuta 1965 Lontoo, Britannia) oli englantilais-amerikkalainen runoilija, näytelmäkirjailija ja kriitikko. Eliot oli 1900-luvun merkittävimpiä englanninkielisiä kirjailijoita.Hakusana Eliot, T. S. teoksessa Nobelin kirjallisuuspalkinnon hän sai vuonna 1948. Eliotin tuotanto voidaan jakaa kolmeen kauteen, Aution maan (1922) modernismiin, Neljän kvarteton (1943) uskonnollissävyiseen runouteen sekä näytelmäteoksiin, kuten Murha katedraalissa (1935). == Tuotanto == Eliotin runoelma Autio maa (The Waste Land, 1922) nousi ensimmäisen maailmansodan jälkeisen sukupolven tunnukseksi, koska se kuvasi pettymystä, kulttuuripessimismiä ja maailmantuskaa. Sen Lauri Viljasen suomentamasta avausrivistä ”Huhtikuu on kuukausista julmin” on tullut lentävä lause.Artemis Kelosaari, Edelleen moderni Suomen Kuvalehti 12.1.2023. Viitattu 13.1.2023 Itse Eliot piti pääteoksenaan neljän pitkän runon kokoelmaa Neljä kvartettoa (Four Quartets, 1943). Siinä näkyy Eliotin myöhemmän iän taipumus uskonnollisuuteen. Teoksen osat Burnt Norton, East Coker, The Dry Salvages ja Little Gidding olivat ilmestyneet itsenäisinä teoksina jo vuosina 1935–1942.Juhani Silvon jälkisanat teoksessa Runot ovat Eliotin varhaiskauden runouteen verrattuna tyyliltään vuolaampia ja mietteliäämpiä. Kaikessa tuotannossaan hän sekä tähdensi klassistina perinteen merkitystä että modernistina rikkoi vanhoja kaavoja. Hänen kirjallisia esikuviaan olivat vanhat myytit, 1600-luvun englantilaiset metafyysiset runoilijat ja 1800-luvun ranskalaiset symbolistit.Hakusana Eliot, T. S. teoksessa Eliot käytti runonäytelmässään Murha katedraalissa (Murder in the Cathedral, 1935) lähtökohtanaan antiikin tragedioita ja keskiaikaisia kristillisiä opetusnäytelmiä. Useissa näytelmissään, kuten Cocktailkutsut (The Cocktail Party, 1950) ja Yksityissihteeri (The Confidential Clerk, 1953) Eliot kuvasi arvostelevasti yläluokan elämää komedian muodossa. Eliot tunnetaan myös Kissojen kielen kompasanakirjassa (Old Possum's Book of Practical Cats, 1939) julkaistuista lasten kissarunoistaan, jotka jatkoivat englantilaista nonsense- perinnettä.. Andrew Lloyd Webber sävelsi vuonna 1981 runoista suositun musikaalin Cats. Artemis Kellosaaren mukaan Eliotin runojen suomentaminen on ongelmallista, sillä ne eivät istu suomen kieleen. Hän niputtaa epäonnistujiin Markus Jäskeläisen ja Jaakko Yli-Juonikkaan, mutta suomennoskokoelman Kootut runot suomentanut Juha Silvo on hänen mukaansa onnistunut juuri kissarunoissa: "Kissarunot Silvo kuitenkin on kääntänyt tarttuvasti alkuperäisen mitan mukaan, paremmin kuin vuonna 2018 yrittänyt Jaakko Yli-Juonikas". Kelosaari kirjoittaa Eliotista, että tämä oli poliittisesti konservatiivi. Hän vertaa Eliotia Howard Phillips Lovecraftiin sikäli, että kumpikin on omassa genressään merkittävä tekijä. == Teokset == === Runoteokset === * Inventions of the March Hare: Poems 1909–1917 (postuumi, 1996) * Prufrock and Other Observations (1917) * Poems (1920) * Autio maa (The Waste Land, 1922) * Ontot miehet (The Hollow Men, 1925) * Ariel Poems (1927–1954) * Kiirastorstain aatto (Ash Wednesday, 1930) * Coriolan (1931) * Old Possum's Book of Practical Cats (1939) * The Marching Song of the Pollicle Dogs ja Billy M'Caw: The Remarkable Parrot (1939) teoksessa The Queen's Book of the Red Cross * Neljä kvartettoa (Four Quartets, 1945) === Näytelmät === * Sweeney Agonistes (julkaistu 1926, ensiesitys 1934) * The Rock (1934) * Murha katedraalissa (Murder in the Cathedral, 1935) * The Family Reunion (1939) * Cocktailkutsut (The Cocktail Party, 1950) * Yksityissihteeri (The Confidential Clerk, 1953) * The Elder Statesman (ensiesitys 1958, julkaistu 1959) === Tietokirjallisuus === * Christianity & Culture (1939, 1948) * The Second-Order Mind (1920) * Tradition and the Individual Talent (1920) * The Sacred Wood: Essays on Poetry and Criticism (1920) * Homage to John Dryden (1924) * Shakespeare and the Stoicism of Seneca (1928) * For Lancelot Andrewes (1928) * Dante (1929) * Selected Essays, 1917–1932 (1932) * The Use of Poetry and the Use of Criticism (1933) * After Strange Gods (1934) * Elizabethan Essays (1934) * Essays Ancient and Modern (1936) * The Idea of a Christian Society (1939) * A Choice of Kipling's Verse (1941) * Notes Towards the Definition of Culture (1948) * Poetry and Drama (1951) * The Three Voices of Poetry (1954) * The Frontiers of Criticism (1956) * On Poetry and Poets (1957) * To Criticize the Critic (postuumi, 1965) === Suomennetut teokset === * 3. painos (1. painos 1949). Delfiinikirjat * J. Alfred Prufrockin lemmenlaulu; Autio maa; Little Gidding. Teoksessa * * * * * == Lähteet == == Kirjallisuutta == * * == Aiheesta muualla == * T. S. Eliotin teoksia Gutenberg-projektissa * Hannu Niklander: Muistiinpanoja Uudesta Englannista. Kolmelta mantereelta. Robustos 2017. Luokka:Bloomsburyn ryhmä Luokka:Kristilliset mystikot Luokka:Nobelin kirjallisuuspalkinnon saajat Luokka:Yhdysvaltalaiset runoilijat Luokka:Yhdysvaltalaiset kriitikot Luokka:Yhdysvaltalaiset näytelmäkirjailijat Luokka:Vuonna 1888 syntyneet Luokka:Vuonna 1965 kuolleet Luokka:Tony-palkinnon saajat Luokka:Seulonnan keskeiset artikkelit